Klaipėdos Kristaus Karaliaus bažnyčia

Klaipėdos Kristaus Karaliaus bažnyčia – bažnyčia, stovinti Klaipėdoje, į šiaurės vakarus nuo Senamiesčio, dešiniajame Danės krante. Kultūros paveldo objektas Nr. 43723. Istorija 1258 m. Klaipėdoje pastatytos 2 bažnyčios – Klaipėdos katedra ir parapinė Klaipėdos šv. Jono bažnyčia. Jos ne kartą buvo žemaičių sudegintos. Kuršo vyskupas Edmundas 1291 m. leido Klaipėdos gyventojams laidotis katedros kapinėse, kadangi prie Šv. Jono bažnyčios kapinėms vietos nebuvo. 1525 m. bažnyčios atiteko evangelikams liuteronams. Katalikų bažnyčia pastatyta 1784 m., vėlesnė – 1863 m. kunigo Švarco rūpesčiu. 1944 m. bažnyčia sugriauta. 1945 m. įrengta mūriniuose buvusiuose baptistų maldos namuose. 1945–1988 m. Klaipėdos Kristaus Karaliaus bažnyčia buvo vienintelė katalikų bažnyčia uostamiestyje. Atiteko katalikų parapijai, kai per II pasaulinį karą buvo sugriauta Klaipėdos Švč. Trejybės bažnyčia. Architektūra 1997 m. Klaipėdos Kristaus Karaliaus bažnyčia rekonstruota pagal architekto Sauliaus Prikockio projektą pristatant apsidę ir zakrastiją. 2001 m. bažnyčia restauruota, vidus papuoštas Kretingos pranciškonų tapytomis ikonomis. 2001 m. lapkričio 25 d. konsekruota. 2009 m. papuošta Švč. Mergelės Marijos ikona, 2013 m. įstatyti nauji vitražai, 2014–2015 m. pagal atnaujintas interjeras (projekto autorius Henrikas Ratautas). Šaltiniai Nuorodos Oficiali svetainė Vyskupijos informacija